सपा की साइकिल छोड़, बीजेपी का कमल खिला सकते हैं राजा भैया हाल ही में इलाहाबाद में संपन्न हुई बीजेपी की कार्यकारिणी बैठक इस बात का ताजा सबूत है। निसंदेह बीजेपी की पुरजोर कोशिशें विरोधियों को परेशान कर रही है।

यूपी में अगले साल चुनाव होने वाले हैं। ऐसे में सभी पार्टियां चुनाव को लेकर तेजी से सक्रीय हो रही हैं। दिल्ली- बिहार में मिली करारी हार के बाद असम में करामाती जीत से खुश भाजपा चाहती है कि अगले साल यूपी में कमल खिला सके। इसके लिए वो हर दांव खेलने को तैयार है।हाल ही में इलाहाबाद में संपन्न हुई बीजेपी की कार्यकारिणी बैठक इस बात का ताजा सबूत है। निसंदेह बीजेपी की पुरजोर कोशिशें विरोधियों को परेशान कर रही है। जिसमें ज्यादा पसीना सत्तासीन सपा को आ रहा है। क्योंकि आंतरिक सूत्रों का कहना है कि उसके कुछ पुराने और बेहद बाहुबली साथी बीजेपी के साथ जा सकते हैं।वैसे तो राजा भैया का नाम ही काफी है। लेकिन देखा जाए तो सपा को चुनाव के वक्त ही उनकी याद आती है। वहीं पिछले काफी समय से राजा भैया को राजनाथ सिंह के करीब देखा जा रहा है। वैसे भी दोनों के रिश्ते हमेशा से काफी क्लोज रहे हैं। हालांकि दोनों राजनीति में एक दूसरे से सरोकार नहीं रखते हैं लेकिन सवर्ण और ठाकुरों की बातों पर एक हो जाते हैं।राजा भैया की पूर्वांचल में काफी पूछ है। उन्हों ठाकुरों का समर्थन मिला हुआ है। सूत्रों की मानें तो राजा भैया बीजेपी में जा सकते हैं और पूर्वांचल में माफिया से नेता बने बृजेश सिंह के साथ मिलकर क्षत्रिय वोटों को भाजपा के पक्ष में कर सकते हैं। ऐसे में खलबली मचना लाजमी है। सूत्रों की मिली जानकारी कहती है हाल में सपा सुप्रीमो मुलायम सिंह यादव और अखिलेश यादव राजा भैया से मिलने उनके आवास गए थे। जो इस बात का सबूत है कि रघुराज प्रताप सिंह को लेकर काफी गहमा.गहमी मची है।वहीं पत्रिका से बातचीत करने पर राजा भैया ने इस बात से साफ इनकार कर दिया कि वे बीजेपी के साथ जुड़ेंगे। उनका साफ कहना था कि राजनाथ सिंह से उनके पारिवारिक संबंध है, लेकिन वो 'नेताजी' का साथ कतई नहीं छोड़ेंगे।